नए सॉफ्टवेयर अनवील होंगे, मिक्स्ड रियल्टी हेडसेट और हाई-पावर्ड मैक की हो सकती है घोषणा
Apple WWDC 2023 dates announced, एपल की वर्ल्डवाइड डेवलपर्स कॉन्फ्रेंस (WWDC) इस साल 5 जून से 9 जून तक होगी। कंपनी ने इसकी घोषणा की है।
एपल की वर्ल्डवाइड डेवलपर्स कॉन्फ्रेंस (WWDC) इस साल 5 जून से 9 जून तक होगी। कंपनी ने इसकी घोषणा की है। इवेंट ऑनलाइन होगा लेकिन पिछले साल की तरह शो के पहले दिन एपल पार्क में इन-पर्सन एक्सपीरियंस होगा। आमतौर पर, कॉन्फ्रेंस के पहले दिन CEO टिम कुक नए आईफोन, आईपैड, एपल वॉच, एपल टीवी और मैक सॉफ्टवेयर अनवेल करते हैं।
7 साल से मिक्स्ड रियलिटी हेडसेट पर काम
इवेंट में मिक्स्ड रियल्टी हेडसेट पर सबकी नजर रहेगी। एपल पिछले 7 सालों से मिक्स्ड रियलिटी हेडसेट पर काम कर रहा है। एपल नए हाई-पावर्ड मैक की घोषणा भी कर सकता है। कंपनी काफी समय से एपल सिलिकन मैक प्रो को टीज कर रही है। कॉन्फ्रेंस को एपल की वेबसाइट पर स्ट्रीम किया जाएगा। भारत में यह इवेंट 5 जून को रात 10:30 बजे से देखा जा सकेगा।
एपल की साल की सबसे बड़ी कॉन्फ्रेंस
WWDC, एपल की साल का सबसे बड़ी कॉन्फ्रेंस है। यहां दुनिया भर के सॉफ्टवेयर डेवलपर्स को एपल अपने हेडक्वार्टर में आने के लिए इनवाइट करता है। कंपनी नए ऐप बनाने के लिए एपल के सॉफ्टवेयर टूल के इस्तेमाल से जुड़ी वर्कशॉप भी करती है। सॉफ्टवेयर डेवलपर्स को एपल अपने इंजीनियरों से मिलने का मौका देता है।
अब तक का सबसे बड़ा इवेंट
एपल में वर्ल्डवाइड डेवलपर रिलेशंस की वाइस प्रेसिडेंट सुसान प्रेस्कॉट ने कहा, इस साल का इवेंट अब तक का सबसे बड़ा और सबसे रोमांचक होगा। इस बीच, कंपनी ने इसी हफ्ते अपनी 'बाय नाउ पे लेटर' सर्विस भी शुरू की है। BNPL के जरिए यूजर्स अपनी पर्चेज की पेमेंट को 4 पार्ट में 6 हफ्ते के लिए डिवाइड कर सकते हैं। इसमें कोई फीस या ब्याज भी नहीं लगता। यूजर्स 50 से 1,000 डॉलर के बीच लोन के लिए एप्लाय कर सकते हैं।